b"\n_START_ARTICLE_\nMarineland (Ant\xc3\xadbol)\n_START_SECTION_\nHist\xc3\xb2ria\n_START_PARAGRAPH_\nEl 1970, Roland de La Poype, un industrial provinent de la noblesa francesa apassionat per la vida marina, cre\xc3\xa0 Marineland d'Antibes amb la intenci\xc3\xb3 de fer m\xc3\xa9s accessibles a la gent els grans animals marins. _NEWLINE_La especifitat d'un zoo mar\xc3\xad descansa en l'aigua de mar que el nodreix, cosa que representa una complexitat t\xc3\xa8cnica important. Els sistema bomba aigua del mar i la recicla cada 10 hores a trav\xc3\xa9s de nombrosos filtres amb una capacitat total de dos milions de litres per hora. Aix\xc3\xb2 resulta rendible pel fet que Marineland est\xc3\xa0 a nom\xc3\xa9s 300 metres del mar. l'aigua de mar s'agafa auna fond\xc3\xa0ria suficient perqu\xc3\xa8 la temperatura de l'aigua sigui constant tot l'any. _NEWLINE_Quan es va crear Marineland tenia una parella d'orques, Calypso i Clovis, provinents del zoo de Cleethorpes (Anglaterra) i de l'aquarium de Seattle (Estats Units), respectivament.\n_START_SECTION_\nDesenvolupament\n_START_PARAGRAPH_\nNoves orques van substituir les primeres. El 1976 arrib\xc3\xa0 Kim, un mascle i el 1978 arrib\xc3\xa0 Betty, una femella capturada al mar d'Isl\xc3\xa0ndia._NEWLINE_El 1996 es va crear Sharks, un aquari de taurons i rajades  amb un t\xc3\xbanel de 30m que el travessa. Aquest aquari va permetre la repoducci\xc3\xb3 del taur\xc3\xb3 gris (Carcharhinus plumbeus) en captivitat, per primera vegada al m\xc3\xb3n._NEWLINE_El 1998, Marineland cre\xc3\xa0 el CRC\xc2\xa0: Centre de Recherche pour les C\xc3\xa9tac\xc3\xa9s._NEWLINE_La segona etapa important va ser la construcci\xc3\xb3 d'un nou dip\xc3\xb2sit per a les orques l'any 2000, amb 44 milions de litres d'aigua marina.\n_START_SECTION_\nCompra per part de Parques Reunidos\n_START_PARAGRAPH_\nDurant l'estiu de 2006, el grup espanyol Parques Reunidos, el qual gestionava 72 parcs en 11 pa\xc3\xafsos va comprar Marineland d'Antibes per 75 milions d'euros. Un nou equip dirigent arrib\xc3\xa0 a aquest parc amb Bernard Giampaolo com a director el qual havia treballat al Club Med i en el restaurant a Christophe Carasena, que havia treballat a Disneyland Par\xc3\xads._NEWLINE_El 2009, es va crear Antarctica per hostatjar els ping\xc3\xbcins subant\xc3\xa0rics._NEWLINE_El 2010, Marineland va rebre una parella d'\xc3\xb3ssos polars per aun programa europeu de recuperaci\xc3\xb3 d'esp\xc3\xa8cies amena\xc3\xa7ades (EEP)."